
       P R I M A R UL
  Nr. 37/11017/19.02.2026


R E F E R A T   D E   A P R O B A R E
privind aprobarea înființării unei linii de gardă la domiciliu în specialitatea ATI la nivelul Compartimentului ATI din cadrul Spitalului Municipal Brad


Prin adresa nr. 3968/18.02.2026, înregistrată la Primăria Municipiului Brad sub nr. 17381/18.02.2026, însoțită de Hotărârea Consiliului de Administrație nr. 3/18.02.2026, Spitalul Municipal Brad a solicitat aprobarea înființării unei linii de gardă la domiciliu în specialitatea ATI la nivelul Compartimentului ATI. 
Motivarea înființării unei linii de gardă la domiciliu în specialitatea ATI în cadrul Spitalului Municipal Brad este determinată de faptul că în ultimii ani s-a constatat o tendință de creștere a adresabilității pacienților pentru secțiile chirurgicale în regim de urgență, în special a pacientelor pentru specializarea obstetrică-ginecologie. 
Aprobarea înființării acestei linii de gardă la domiciliu ar asigura continuitatea intervențiilor chirurgicale și ar rezolva unele situații deosebite care necesită maximă urgență în asistența medicală.
Garda la domiciliu se va organiza astfel:
 a.  în zilele lucrătoare, între ora de terminare a programului stabilit pentru activitatea curentă a medicilor din cursul dimineții și ora de începere a programului de dimineață din ziua următoare;
 b. în zilele de repaus săptămânal, zilele de sărbători legale și în celelalte zile în care, potrivit reglementărilor legale în vigoare, nu se lucrează, garda la domiciliu începe de dimineață și durează 24 de ore.
Precizez că Spitalul Municipal Brad a confirmat că sumele necesare pentru cheltuielile de personal generate de înființarea acestei linii de gardă la domiciliu pentru specialitatea ATI  vor fi asigurate din veniturile realizate  în baza contractului cu Casa Județeană de Sănătate Hunedoara, cu încadrarea în bugetul de venituri și cheltuieli  aprobat, în conformitatea cu prevederile legale în vigoare.
	În contextul celor de mai sus, am inițiat prezentul proiect de hotărâre prin care am propus înființarea unei linii de gardă la domiciliu în specialitatea ATI la nivelul Compartimentului ATI din cadrul Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
     	Invoc în susţinerea propunerii mele prevederile:
[bookmark: REF20]- art. 16 lit. b) din Normele metodologice de aplicare a Ordonanței de Urgență a Guvernului nr. 162/2008 privind transferul ansamblului de atribuții și competențe exercitate de Ministerul Sanătății către autoritățile administrației publice locale, aprobate prin Hotărârea Guvernului nr. 56/2009, actualizată, cu modificările și completările ulterioare: ”Activitatea unităților sanitare publice cu paturi al căror management a fost transferat se desfășoară în conformitate și cu prevederile Legii nr. 95/2006 privind reforma în domeniul sănătății, cu modificările și completările ulterioare, precum și cu cele ale: ...b)Ordinului ministrului sănătății nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare; liniile de gardă se stabilesc la nivelul fiecărei unități sanitare și se aprobă de Primăria Municipiului București/autoritățile administrației publice locale, la propunerea unităților sanitare cu paturi;
- art. 22 alin. (2),  alin. (4), art. 38^1, art. 38^2 și art. 60 din Regulamentul privind timpul de muncă, organizarea și efectuarea gărzilor în unitățile publice din sectorul sanitar, aprobat prin Ordinul Ministrului Sănătății nr. 870/2004, cu modificările și completările ulterioare: art. 22 alin. (2) și alin. (4) „(2) Numărul liniilor de gardă prin care se asigură continuitatea asistenței medicale se determină pe tipuri de unități sanitare, iar repartiția pe specialități clinice se face de conducerea fiecărei unități publice cu personalitate juridică.”...(4) „Liniile de gardă pentru unitățile sanitare cu paturi din subordinea ministerelor ori a instituțiilor cu rețea sanitară proprie se stabilesc la nivelul fiecărei unități sanitare cu personalitate juridică și se aprobă de ministerul ori de instituția cu rețea sanitară proprie în subordinea cărora se află”.
art. 38^1 „(1) Continuitatea asistenței medicale se poate asigura și prin gardă la domiciliu.
(2) Garda la domiciliu se organizează pe specialități.
(3) Se poate organiza gardă la domiciliu, pe specialități, dacă în secțiile sau compartimentele cu paturi, precum și în ambulatoriul integrat al spitalului sunt încadrați cel puțin 2 medici în specialitatea respectivă.
(4) În garda la domiciliu, pe specialități, pot fi cooptați și medici care nu sunt angajați în unitatea respectivă, dar care sunt confirmați prin ordin al ministrului sănătății în specialitatea stabilită pentru garda la domiciliu.
 (5) Garda la domiciliu se organizează, în zilele lucrătoare, între ora de terminare a programului stabilit pentru activitatea curentă a medicilor din cursul dimineții și ora de începere a programului de dimineață din ziua următoare.
(6) În zilele de repaus săptămânal, zilele de sărbători legale și în celelalte zile în care, potrivit reglementărilor legale, nu se lucrează, garda la domiciliu începe de dimineață și durează 24 de ore.
(7) Medicul care asigură garda la domiciliu în acest interval are obligația de a răspunde la solicitările primite din partea medicului coordonator de gardă și de a se prezenta la unitatea sanitară într-un interval de maximum 20 de minute.
(8) Pe toată perioada efectuării gărzii la domiciliu, starea fizică și psihică a medicului nominalizat trebuie să permită acordarea corespunzătoare a serviciilor medicale, în situații de urgență, conform competențelor profesionale ale acestuia.
art. 38^2 „(1) Garda la domiciliu nu se include în numărul liniilor de gardă determinat în funcție de numărul de paturi.
(2) Nu se organizează gardă la domiciliu în specialitățile clinice și paraclinice în care este organizată linie de gardă continuă.”
art. 60 ”Stabilirea numărului liniilor de gardă la nivelul fiecărei unități sanitare publice din sectorul sanitar se face cu încadrarea în bugetul de venituri și cheltuieli alocat.";
- Hotărârea Guvernului nr. 529/2010 pentru aprobarea menținerii managementului asistenței medicale la autoritățile administrației publice locale care au desfășurat faze-pilot, precum și a Listei unităților sanitare publice cu paturi pentru care se menține managementul asistenței medicale la autoritățile administrației publice locale și la Primăria Municipiului București și a Listei unităților sanitare publice cu paturi pentru care se transferă managementul asistenței medicale către autoritățile administrației publice locale și către Primăria Municipiului București, cu modificările și completările ulterioare;
- art. 180 și următoarele din Legea nr. 95/2006 privind reforma în domeniul sănătății, republicată, cu modificările și completările ulterioare;
- art. 18 alin. (1) din Ordonanța de Urgență a Guvernului nr. 162/2008 privind transferul ansamblului de atribuții și competențe exercitate de Ministerul Sanătății către autoritățile administrației publice locale, cu modificările și completările ulterioare: ”În aplicarea prevederilor prezentei ordonanţe de urgenţă, Consiliul General al Municipiului Bucureşti şi consiliile locale au următoarele atribuţii:
a) asigurarea managementului asistenţei medicale prin structuri cu atribuţii specifice în acest domeniu;
b) aprobarea propunerilor privind modificarea structurii organizatorice, reorganizarea, restructurarea, schimbarea sediului şi a denumirilor pentru spitalele publice din domeniul său de competenţă, cu avizul conform al Ministerului Sănătăţii;
c) controlul modului de utilizare de către spitale a fondurilor alocate.”;
- art. 16 din Ordonanța de Urgență a Guvernului nr. 70/2020 privind reglementarea unor măsuri, începand cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr. 227/2015 privind Codul fiscal, a Legii educației naționale nr. 1/2011, precum și a altor acte normative, cu modificările și completările ulterioare;
- art. 1 din Regulamentul de organizare și funcționare a direcțiilor de sănătate publică județene și a municipiului București, aprobat prin Ordinul Ministrului Sănătății nr. 6161/2024;
- Regulamentul de organizare și funcționare a secțiilor și compartimentelor de anestezie și terapie intensivă din unitățile sanitare aprobat prin Ordinul Ministrului Sănătății nr. 1500/2009, cu modificările și completările ulterioare;
- art.129 alin. (1), alin. (2) lit. d), alin. (4) lit. d), alin. (7) lit. c) și alin. (14) din O.U.G. nr. 57/2019 privind Codul administrativ, cu modificările și completările ulterioare.

